Stanikas S & P

Stanikas S & P, taip pat S & P Stanikas, SetP Stanikas (Svajonė ir Paulius Stanikai) – tarpdisciplininio meno kūrėjų šeimyninė pora: Svajonė Stanikienė (g. 1961 m.) ir Paulius Stanikas (g. 1962 m.). Kartu pradėję meninę karjerą, Svajonė ir Paulius iki šiol visuomet dirba dviese.

S. Stanikienė 1987 m. baigė Lietuvos dailės institutą, kur studijavo keramiką, P. Stanikas – diplomuotas ekonomistas (Vilniaus universitetas, 1985 m.). Nuo 2000 m. gyvena Paryžiuje.
miniatiūra|160px|right|Venecijos bienalės plakatas

 Kūryba 

Nuo 1988 m. pora dalyvauja parodose Lietuvoje ir užsienyje. Kūrinių turi Lietuvos dailės muziejus, užsienio šalių muziejai.

Kuria didelio formato darbus su patoso, grotesko, absurdo elementais. Instaliacijose derinami anksčiau ir naujai sukurti kūriniai. Naudoja įvairias raiškos priemones: terakotinę skulptūrą, piešinius, fotografiją, videofilmus, ready-made, tekstus. Kūriniuose nemažai nuogo kūno. 

Surengtos individualios parodos:
 Vilniuje (1994–96, 1998–99, 2001, 2010), 
 Vesterose (1996), 
 Gdanske (1996, 2011), 
 Berlyne (1997), 
 Briuselyje (1998), 
 Molėtuose (2001),
 Kristianstade (2001), 
 Paryžiuje (2001, 2004, 2012), 
 Geteborge (2005),
 Niujorke (2005), 
 Londone (2005–06), 
 Šanchajuje (2011).

 Įvertinimas 

 Vyriausybės kultūros ir meno premija, 2003 m.
 Nacionalinė kultūros ir meno premija, 2017 m. – už estetinį kūrybos provokatyvumą.S & P Stanikas: premija pasidžiaugta savaitę 

 Šaltiniai 

 Nuorodos 

 Oficiali svetainė
 S&P Stanikai apie Vilniaus meno mafiją

Kategorija:Lietuvos dailininkų grupės